
LIETUVOS RESPUBLIKOS SEIMO 

LAIKINOJI TYRIMO KOMISIJA DĖL SUTIKIMO 
SUVARŽYTI SEIMO NARIO KĘSTUČIO DAUKŠIO LAISVĘ
PAŽYMA

2014 m. birželio 10 d.

Vilnius

1. Lietuvos Respublikos generalinio prokuroro pavaduotojas, laikinai einantis Generalinio prokuroro pareigas, Darius Raulušaitis 2014 m. gegužės 28 d. raštu kreipėsi į Seimą, prašydamas sutikimo leisti suvaržyti Seimo nario Kęstučio Daukšio laisvę administracinio teisės pažeidimo byloje dėl galimai padaryto administracinio teisės pažeidimo, numatyto Lietuvos Respublikos administracinių teisės pažeidimų kodekso 124 straipsnio 6 dalyje.
2. Lietuvos Respublikos Seimas 2014 m. birželio 5 d. nutarimu Nr. XII-927 sudarė Seimo laikinąją tyrimo komisiją dėl sutikimo suvaržyti Seimo nario Kęstučio Daukšio laisvę (toliau – Komisija) iš 13 Seimo narių: Komisijos pirmininko Mindaugo Basčio, narių – Manto Adomėno, Vitalijaus Gailiaus, Vytauto Kamblevičiaus, Gintauto Mikolaičio, Albino Mitrulevičiaus, Raimundo Paliuko, Naglio Puteikio, Stasio Šedbaro, Leonardo Talmonto, Jono Varkalos, Arvydo Vidžiūno, Zitos Žvikienės. Komisijai pavesta tyrimą atlikti iki 2014 m. birželio 11 d. 

3. Komisija 2014 m. birželio 10 d. posėdyje išanalizavo Seimo 2014 m. birželio 5 d. posėdyje Generalinio prokuroro pavaduotojo, laikinai einančio Generalinio prokuroro pareigas, Dariaus Raulušaičio pranešime bei Lietuvos Respublikos generalinės prokuratūros 2014 m. gegužės 28 d. rašte Nr. 17.2-6555 nurodytus faktus. 
4. Komisijos 2014 m. birželio 10 d. posėdyje dalyvavęs Lietuvos Respublikos generalinės prokuratūros prokuroras Darius Čaplikas informavo Komisijos narius, kad Kęstutis Daukšys 2014 m. gegužės 16 d. apie 11 val. 25 min. Trakų savivaldybėje, kelio A4 Vilnius-Gardinas 30 kilometre, vairuodamas automobilį BMW 740, valstybinis numeris CFT 531, važiavo 168 km/h greičiu, t.y. viršijo leistiną ribotą 90 km/h greitį, šiais savo veiksmai padarė administracinį teisės pažeidimą, numatyta Administracinių teisės pažeidimų kodekso 124 straipsnio 6 dalyje. Prokuroras posėdyje taip pat atsakė į Komisijos narių klausimus.
5. Komisijos 2014 m. birželio 10 d. posėdyje dalyvavęs Seimo narys Kęstutis Daukšys paaiškino, kad padarytą administracinį teisės pažeidimą pripažįsta ir prašo Komisijos tenkinti Generalinės prokuratūros prašymą.
6. Generalinio prokuroro pavaduotojo, laikinai einančio Generalinio prokuroro pareigas Dariaus Raulušaičio teikime nurodyti faktai, taip pat Lietuvos Respublikos generalinės prokuratūros prokuroro Dariaus Čapliko paaiškinimai ir atsakymai į Komisijos narių klausimus leidžia manyti, kad Generalinio prokuroro pavaduotojo, laikinai einančio Generalinio prokuroro pareigas, prašymas dėl sutikimo suvaržyti Seimo nario Kęstučio Daukšio laisvę administracinio teisės pažeidimo byloje yra pagrįstas. 

7.  Komisija, vadovaudamasi Seimo statuto 23 straipsniu, Seimo laikinųjų tyrimo komisijų įstatymu ir atsižvelgdama į Seimo 2014 m. birželio 5 d. nutarimo Nr. XII-927  „Dėl Seimo laikinosios tyrimo komisijos dėl sutikimo suvaržyti Seimo nario Kęstučio Daukšio laisvę sudarymo“ 3 straipsnio 2 dalyje nustatytą pavedimą, s i ū l o Seimui duoti sutikimą suvaržyti Seimo nario Kęstučio Daukšio laisvę.
Komisijos pirmininkas

